亡弟讳庭树,字云松,别自号半圃,巴陵县学生.以道光十六年十一月二十六日卒,年三十.明年二月初五日,葬于近里彭仙塘祖茔之旁.妻李氏,子昌煊.名称:"亡弟云松事状" 年代:清代 作者:吴敏树 体裁:散文 亡弟讳庭树,字云松,别自号半圃,巴陵县学生.以道光十六年十一月二十六日卒[1],年三十.明年二月初五日,葬于近里彭仙塘祖茔之旁.妻李氏,子昌煊.女二人,适本县何氏,郭氏.孙期坛,期埏. 先君子研田公,行善于家乡,有上元梅郎中曾亮为表墓.子三人,长先兄石林先生,讳友树,附贡生[2].次即敏树.亡弟季也,为三叔父宗海公后.先兄出前母氏[3],年最长.而吾母为先君之继室,生敏树,又最晚.弟少敏树二岁.兄弟三人虽异出,年相差,至相笃爱.用名后三叔,父母皆已早卒,实无所为异产别居者.及先兄卒,母氏念诸侄与余兄弟年相若[4],且指众或难处[5],乃命析产半以畀四侄[6],而敏与弟共其半焉,乡人惊为义事. 敏树颇好书,不解家人生计,弟独任之,纤毫不以相关.及有所欲物,或他有所费,无多少则无不得者.弟又绝有干才,处置毕,惟相与怡怡母亲之侧[7].又从余读书,为文字.喜艺花木[8],辟小园为楼,临之可三里外望洞庭,花树绕楼下,两人读且卧其中,名楼曰"听雨",取韦苏州诗语也[9].当时兄弟相顾,以为此乐可长有,人世间他可喜事,即不如志,亦不足为有无矣.及余丙申会试归[10],而弟已病,则急为延医远地,又相从就医长沙,日夜守视之,疾竟不起[11].敏树盖自是丧精失魄,茫然视天地,独哭荒山中,凡三四年而仅能自活也.惟时先母七旬望八之年,孤侄才二龄,而又当强其所不能,以治米盐,牛豕,田谷之务.往时所欲学而为者,中遂废弃.春官试亦不能上[12],而意气消耗,终已不可复振,凡以余弟之故. 呜呼!非敏树之有性情[13],能厚于其同气而然也,惟余弟之贤而蚤死[14],所以困余者,岂非其命也夫!初,弟为叔父后,有遗资钱千贯[15],弟所当独得.而不愿有私财,乃以创为族人义学之塾,尚有余,病时顾我,愿以积置义田[16],赡族人之贫者.及弟死,余检其籍,则所与假贷,皆姻戚不能促偿.而籍首自注,所以放息将为义田之语.余读之痛而不知所为.先是义塾因旧有公田[17],稍增益之,以起其事,乃还族人田而自专其责.而弟所欲为义田赡族人者,至今未能就也.弟之葬也,余未为志,其地域已隘,而余终当相就,欲别择地,而自营圹偕焉.近经兵乱不暇,而弟子孙又颇宜善以葬家之说[18],意未可迁易之,遂定于此.呜呼!亦余之命也夫! 咸丰丁巳之春[19],寓家长沙.遇孙芝房待读[20],与言吾弟为人,及余亲兄弟不幸早相失,所以为憾者.待读文章高世,顷年罹其两弟之戚[21],盖能以类怜余而知其情者,因请表于亡弟之墓,而为之状如此.谨状.[1] [1]道光十六年:1836年. [2]附贡生:贡生名目之一.科举制中,生员一般隶属本府,州,县学,若考选升入京师国子监读书,称为贡生. [3]前母:即大母,庶子称父亲的嫡配妻子. [4]诸侄:此指作者大哥的儿子们. [5]指:手指. [6]畀(bì):给,付与. [7]怡怡(yí):和悦貌. [8]艺:种植. [9]韦苏州:唐代诗人韦应物,曾官苏州刺史.韦诗中有"山馆夜听雨"的句子. [10]丙申:即道光十六年.[11]起:病愈. [12]春宫:即礼部的通称.[13]性情:旧指本性. [14]同气:指兄弟.蚤:通"早". [15]遗资:遗产. [16]义田:旧时某些地主置田产,取其租入,救济族人.义学也同此类,免费收读族人子弟. [17]公田:封建时代同宗族集资的田产,所收入用为宗族公益事务,如祭祀,办学等. [18]葬家:此指选择葬地的风水家. [19]丁巳:咸丰七年(1857). [20]孙芝房:孙鼎臣,字子余,号芝房.官翰林院侍读. [21]罹(lí):遭遇不幸的事.戚:忧伤.[1] 此文中记叙亡弟生平,几乎全是琐屑轶事,点点滴滴,情真语挚,亡弟善良的心地和持家的能干都从中表现出来.[1] 吴敏树(1805 - 1873),字本深,巴陵铜木半 湖(今岳阳县友爱乡)人,因有书斋建于故里南屏山,遂自号南屏,学者称南屏先生.他自幼才智超群,见者惊叹以为非常人.8岁入塾,拜乡儒秦石畲为师,受读"五经","四书","左传","国语","战国策"及"史记","汉书"等传记史书.秦石畲通晓古今,推崇秦汉以来的古诗文,认为"俗师教人以八股为正业,而他艺皆名为杂学,此大谬也,人文无自而起矣!"吴敏树在这位良师的指导下,嗜好古文,"为文章力求岸异,刮去世俗之见".1832年(道光十二年),29岁的吴敏树乡试中举,1844年,朝廷挑选举人任官吏,吴敏树受命到浏阳县任教谕,因厌恶争权夺利,尔虞我诈的官场生涯,年余则称病告退.从此谢绝声华,不求仕进,家居诵弦,潜心于诗,古文之学,终成大器,成为中国木半 湖文派的创始人.[2] 作品原文,作品注释等资料来源作者简介资料来源